《郡圃红白莲竞放斐然短歌呈似席间诸丈》
宋代·史弥宁

东园水亭良佳哉，红白藕花前后开。
千机织就云锦段，万玉琢成风露杯。
南邻女儿学淡抹，强嫌传粉无艳色。
北邻女儿学淡妆，刚道施朱涴天质。
红儿雪儿俱绝奇，安用底苦相嘲嗤。
道人明眼付一笑，绿尊唤客花前嬉。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。